b'\n_START_ARTICLE_\nX86\n_START_PARAGRAPH_\nx86 este abrevierea unei arhitecturi-microprocesor \xc8\x99i de seturi de instruc\xc8\x9biuni  asociate, care sunt dezvoltate de produc\xc4\x83torii de cipuri Intel \xc8\x99i AMD.\n_START_SECTION_\nIstoric\n_START_PARAGRAPH_\nArhitectura x86 a fost lansat\xc4\x83 \xc3\xaen 1978 cu primul CPU-16-bit Intel, modelul 8086, care urma s\xc4\x83 \xc3\xaenlocuiasc\xc4\x83 procesoarele mai vechi 8-bit 8080 \xc8\x99i 8085. De\xc8\x99i ini\xc8\x9bial 8086 nu a avut succes, IBM a introdus primul PC \xc3\xaen 1981, care a folosit o versiune redus\xc4\x83 a modelului 8086, 8088, ca procesor. Datorit\xc4\x83 succesului enorm al PC-ului IBM \xc8\x99i numeroaselor sale replici, a\xc8\x99a-numitele PC-uri IBM compatibile, arhitectura x86 a ajuns, \xc3\xaen decurs de c\xc3\xa2\xc8\x9biva ani, una dintre cele mai de succes arhitecturi de procesoare din lume \xc8\x99i a r\xc4\x83mas p\xc3\xa2n\xc4\x83 ast\xc4\x83zi a\xc8\x99a._NEWLINE_\xc3\x8en afar\xc4\x83 de Intel, al\xc8\x9bi furnizori au produs de-a lungul anilor procesoare compatibile x86 cu licen\xc8\x9be, inclusiv Cyrix (acum VIA Technologies), NEC, UMC, Harris, TI, IBM, IDT \xc8\x99i Transmeta. Cel mai mare produc\xc4\x83tor Intel al procesoarelor compatibile x86 a fost \xc8\x99i este \xc3\xaenc\xc4\x83 compania AMD, care, al\xc4\x83turi de Intel, a devenit o for\xc8\x9b\xc4\x83 motrice \xc3\xaen dezvoltarea standardului x86._NEWLINE_Intel a dezvoltat modelul 8086 \xc3\xaen 1978, la sf\xc3\xa2r\xc8\x99itul \xe2\x80\x9eerei\xe2\x80\x9d - 8 bi\xc8\x9bi. \xc3\x8en 1985, Intel a prezentat primul procesor x86 cu o arhitectur\xc4\x83 pe 32 de bi\xc8\x9bi, modelul 80386. Ast\xc4\x83zi aceast\xc4\x83 arhitectur\xc4\x83 este cunoscut\xc4\x83 sub numele de IA-32, deseori numit\xc4\x83 \xc8\x99i arhitectura i386; este, ca s\xc4\x83 spunem a\xc8\x99a, extensia seturilor de instruc\xc8\x9biuni de la 8086 \xc8\x99i 80286 la 32 de bi\xc8\x9bi, dar include pe deplin seturile lor de instruc\xc8\x9biuni. Era - 32 bi\xc8\x9bi a fost cea mai lung\xc4\x83 \xc8\x99i mai profitabil\xc4\x83 etap\xc4\x83 din istoria x86 p\xc3\xa2n\xc4\x83 acum, cu IA-32 - \xc3\xaen mod semnificativ sub conducerea Intel - \xc3\xaen continu\xc4\x83 evolu\xc8\x9bie. Abia \xc3\xaen anul 2003 a \xc3\xaenceput pentru \xe2\x80\x9eera\xe2\x80\x9d 64 de bi\xc8\x9bi (x86), de aceast\xc4\x83 dat\xc4\x83 la ini\xc8\x9biativa AMD. Standardul de 64 de bi\xc8\x9bi (x86) se nume\xc8\x99te AMD64 \xc8\x99i a fost de asemenea preluat de Intel sub numele de Intel 64. Denumirea comun\xc4\x83 este x64 sau x86-64._NEWLINE_Arhitectura IA-64 utilizat\xc4\x83 de Intel \xc3\xaen linia de produse Itanium nu are nimic de-a face cu IA-32, inclusiv x64. Este o dezvoltare nou\xc4\x83, care nu con\xc8\x9bine urme ale tehnologiei x86, cu excep\xc8\x9bia unei emula\xc8\x9bii x86 (numai \xc3\xaen cea mai veche serie Itanium). \xc3\x8en schimb, seria AMD64 este complet compatibil\xc4\x83 cu aplica\xc8\x9biile de 32 \xc8\x99i 16 bi\xc8\x9bi._NEWLINE_Ca element nou a introdus segmentarea memoriei, dep\xc4\x83\xc8\x99ind astfel bariera de adresare a celor 16 bi\xc8\x9bi, caracteristic\xc4\x83 acestor modele.\n_START_SECTION_\nDenumire\n_START_PARAGRAPH_\nTermenul \xe2\x80\x9ex86\xe2\x80\x9d deriv\xc4\x83 din faptul c\xc4\x83 \xc8\x99i primii s\xc4\x83i succesori aveau denumiri care se terminau \xc3\xaen \xe2\x80\x9e86\xe2\x80\x9d. De-a lungul anilor setului de instruc\xc8\x9biuni x86 i-au fost ad\xc4\x83ugate multe complet\xc4\x83ri \xc8\x99i extensii, aproape \xc3\xaen mod constant, cu deplin\xc4\x83 compatibilitate. Arhitectura a fost implementat\xc4\x83 \xc3\xaen procesoare produse de companiile Intel, Cyrix, AMD, VIA \xc8\x99i multe altele.'